Harefo

Ny harefo dia zavamaniry ahitra, tsoatokana, lava, poakaty, mitovitovy amin' ny zozoro (Cyperus), ao amin' ny fianakavian-javamaniry atao hoe Cyperaceae. Ahazoana akora marefo ny harefo nefa fanamboarana tsihy sy harona ary satroka. Misy tavolo miangona ny tahony ka azo atao sakafo amin' ny fotoana tsy mampisy sakafo. 

Ireto ny zavamaniry antsoina amin' ny teny malagasy hoe harefo: ny Eleocharis baronii Baker sy ny Eleocharis limosa (Schrad.) Schult. ary ny Eleocharis plantaginea R. Br. Ny zavamaniry ao amin' ny vondron-karazana Eleocharis dia anamboaran' ny Malagasy fitafiana nentim-paharazana, any amin' ny faritra aniriany. 

Ireto kosa ny zavamaniry ao amin' ny vondrona Eleocharis hita eto Madagasikara izay tsy voatery hatai hoe harefoRakibolana sy Rakipahalalana malagasy, "Eleocharis", motmalgache.org:  

 Eleocharis baronii - harefo
 Eleocharis caespitosissima - kivolanaondry, kivolonaondry, kivolonondry, volontany
 Eleocharis equisetina - horefo
 Eleocharis fistulosa - harefopoakaty
 Eleocharis limosa - harefo
 Eleocharis minuta - kivolonondry, volontany
 Eleocharis plantaginea - harefo, hareforefo, herefo, horefo

 Jereo koa 

 Cyperaceae
 Eleocharis
 Zozoro - Cyperus

 Loharano sy fanamarihana